બીજી દૃષ્ટિએ આ ફાગુ કાવ્યકૃતિનું નામ પણ સૂચક છે. વસંત દ્વારા પ્રકૃતિ અને વિલાસ દ્વારા શૃંગાર સૂચિત થાય છે. વસંતોત્સવનું આલેખન કૃષ્ણભક્તિના પદોમાં પણ મળે છે અને દોલોત્સવ પણ ઊજવાય છે. કવિ ન્હાનાલાલ તો પોતાને ‘વસંતધર્મી કવિ’ તરીકે ઓળખાવે છે. રવીન્દ્રનાથે પણ પોતાના કંઈકેટલાંય ગીતોમાં વસંતના સૌંદર્યને મનભરીને ગાયું છે. વસંતવિલાસની પુષ્પસૃષ્ટિ જુઓ ઃ અશોક, શાલ, કેતકી, મલતી, ચંપો, બકુલ, રાતાં પાટલપુષ્પ, કરેણી, કમળ, ડમરો, મરુઓ, વાળા, જાઈ, બેઉલ, કુંદ, નવમાલિકા એવાં કેટકેટલાં પુષ્પોેનાં રૃપ, રંગ અને સુગંધથી વન અને વસંતવિલાસ માણતાં જનના-મનના ઉલ્લાસનો ભરપૂર ઉછાળ વર્ણવી કવિએ